Eugene, Oregon. Det nationale USATF-mesterskab.
Her udvælges stjernerne til USA's atletikhold.
Supersprinteren Noah Lyles fører an.
DOBBELT VERDENSMESTER I 200M
Jeg vil nå ud over sporten.
Hvis jeg selv mener, at jeg er den bedste,
skal jeg have en rekord, der afspejler det.
Han vil vinde både 100 og 200 meter.
Det her er det første store skridt på vejen.
Sprint double er altid vigtig i atletik.
Kun få mennesker har vundet den.
Der er en meget lille fejlmargin.
Jeg skal smadre dem.
Hvis du ikke ender i top-3 nationalt,
kommer du ikke med til VM, og så er det slut.
Mændenes 100-meterfinale!
Kom afsted!
Lyles får en dårlig start.
Ryk frem, Noah!
Se engang! Se Cravont Charleston!
Kom nu!
Det var tæt!
Men hvem vandt?
EN UGE SENERE
Tag opvarmningen alvorligt. I dag skal der sprintes.
Hold jer i gang.
Få det klaret.
Find jeres pladser.
Sæt af på den. Du skal ikke presse tilbage.
Det blev lidt for tæt ved mesterskabet. Det var lige ved at gå galt.
De nærmer sig målet!
Det gælder mesterskabet!
Lyles ender som nummer tre og kommer lige nøjagtig med på holdet.
Du fik lige klemt dig med, Noah. Hvad tænker du om det?
Intet hold har været sværere at komme med på.
Jeg blev nummer tre på 100 meter og kvalificerede mig.
Jeg skal finde ud af, hvor min krop er,
og om der skal justeres på noget frem mod VM.
-Okay. -Jeg kan godt se det. Og jeg mærkede det.
Du skal være tryg ved det ubehagelige. Det er en del af sporten.
Noah kvalificerede sig. Han blev nummer tre. Intet andet tæller.
Det var ikke det, vi håbede på. Man prøver jo at vinde.
Der er lang vej endnu.
Vindere fokuserer på sig selv.
De tænker ikke på, hvad andre gør.
Du skal ikke tænke, bare løbe.
Jeg må skille mig af med den gamle Noah.
Når det bliver alvor, skal jeg nok være klar.
Godt!
Det lover jeg.
LONDON ENGLAND
Velkommen til London og det sidste Diamond League-stævne
før VM i Budapest.
Atletik er større i London end i USA.
Det er tourens største stævne.
Folk ved, hvem man er, og man bliver fulgt af fans.
-Er det her din? -Ja.
Noah havde det svært nationalt, så han er nødt til at vinde 200 i London
og bringe det momentum med til VM.
-Tak. -Du ligner en verdensmesters mor.
NOAHS MOR
Blev du genkendt på dametoilettet?
Ja, på dametoilettet i indkøbscentret.
Fra hvilken side ser jeg mest cool ud?
-Du godeste. -Begge sider.
-Fed vibe. -Derfor er hun med overalt.
Fedt.
Jeg ved ikke, hvad jeg skal forvente i London.
Ingen har slået mig på 200 meter, så der er ingen undskyldninger.
200-meterløbet er Noahs hustru.
Det er en stående joke i familien.
200 er min hustru, 100 er min elskerinde.
Ja, hans side chick.
En side chick vælger enhver, der er populær.
Men hustruen er tro.
-Hun bliver til det sidste. -Ja, hun gør.
-Det er nok ikke politisk korrekt. -Nej, det…
-Især ikke for en mor. -Men det passer.
TRE DAGE FØR LØBET
Frem mod London har det ikke været muligt
at løbe særlig mange 200-meterløb.
Det er den eneste mulighed før VM.
Vi vil bevise, at Noah er verdens bedste sprinter.
Zharnel ser dog også god ud.
BRITISK REKORDHOLDER PÅ 100 METER
Zharnel Hughes er en britisk sprinter, som er i gang med
sit klart bedste år.
Hvad så? Kykliky!
Jeg hedder Zharnel Hughes.
Verdens hurtigste mand i 2023.
NEW YORKS GRAND PRIX
Zharnel Hughes går forbi dem og vinder! I tiden 9,83!
Den hurtigste britiske tid nogensinde!
Ja!
Det er britisk rekord.
Han slog legendariske Linford Christies rekord fra 1993.
Stor mand.
Han er hurtig.
VERDENS HURTIGSTE MAND NETOP NU
Han har fanget alles opmærksomhed.
Det er ham, alle vil slå.
SÅ ER DER KRIG
Han har en bedre 100-meter end Noah,
men Noah har en klart bedre 200-meter, end han har,
så vi må se, hvad der sker.
Det er mit første løb mod Zharnel siden hans gode 100-meterløb.
Det giver ham sikkert tro på,
at han måske kan vinde,
men så skal han slå mig på 200, og det kommer ikke til at ske.
STORBRITANNIENS HURTIGSTE MAND
Når der er et stort løb i London med en britisk stjerne,
som endda har gode chancer, er det virkelig fedt.
I gamle dage bar vi selv vores startblokke.
Vi havde vores egne tunge startblokke.
Det ville være stort at løbe mod dig.
"Zharnel Hughes mod Linford Christie!"
Der ville blive udsolgt.
Ja, uden problemer.
Linford Christie er den bedste britiske sprinter nogensinde.
Christie holder hjem og bliver verdensmester!
Olympisk mester, verdensmester.
Tredobbelt europamester.
NEW YORKS GRAND PRIX
Zharnel Hughes sætter britisk rekord.
Da folk endelig så Zharnel slå Linford Christies rekord,
var det en sand åbenbaring.
Det er længe siden, vi har kunnet sige:
"Britisk sprinter kæmper med om guldet."
Så du løbet live, Linford? Fulgte du med?
Vi så det ikke live. Vi hørte om det.
En af mine atleter ringede. Jeg troede, det var en spøg.
Jeg sagde: "Nej da. Hvem dog?"
Han sagde: "Zharnel." Jeg sagde: "Wow."
Jeg måtte slå det op på nettet.
Jeg kunne ikke fatte det.
Det kunne man godt se.
Det var helt utroligt. "Hvad?"
Træn som en udfordrer, ikke en mester. Mestre har nemlig intet at forbedre.
Jeg trænede som en udfordrer,
for jeg ville være lige så god som dem.
Jeg lagde et billede af Carl Lewis under dørmåtten.
Han var den bedste. Jeg lagde det under måtten,
så jeg trådte på ham, når jeg gik ind i huset.
-Hvor sjovt. -Så meget brændte jeg for det.
Wow.
Det kræver utrolige mængder fokus fra sprintere at kunne præstere.
Briterne og de britiske medier vil have en klar forventning om,
at Zharnel vil vinde det her stævne på hjemmebane.
-Byt lige plads. -Okay. Stil dig på den side.
Man skal kunne håndtere forventninger
fra både en selv og alle andre. Det er utrolig svært.
Jeg lærer dig psykologien.
Gå over til ham, mens han knæler og giv hånd til ham.
Du behøver ikke give ham hånden.
Han gør det kun for at distrahere dig.
Nu står du på startlinjen og tænker: "Hvorfor gjorde han det?"
Nu har du mistet fokus.
Gutterne fra USA kommer og siger: "USA, baby!"
For at hyle dig ud af den. De gør alt for at påvirke dig.
Den her har jeg aldrig selv brugt, men hørt om.
Man står klar og piller et stykke af banen.
Når han gør klar, knipser du det over på hans bane.
Han kigger på det, startskuddet lyder, og du løber!
Har nogen gjort det?
-Det kunne jeg ikke. -Hvorfor?
Det er sindssygt.
Sig det bare, når kameraet er slukket.
Zharnel er godt på vej mod at få sit navn op i samme kategori
som de helt store britiske sprintere som Linford.
Tak, Zharnel. Mesteren!
Han kan udfordre Noah.
Og hvis jeg tænker det,
tænker Noah det uden tvivl også.
Set.
TO DAGE FØR LØBET
Fint.
Op og ned.
Sådan.
Har du hørt om banerne?
-Zharnel har bane 7. -Ja.
Det er faktisk bedst sådan.
Banerne betyder intet.
Nej, det er bare godt at få det afklaret.
Jeg er glad for, at han er derude, for så kan du løbe efter planen.
De midterste baner er dem, som alle foretrækker,
for der løber de hurtigste atleter,
og dem skal man være tæt på, så man kan indhente dem
eller trække fra dem.
Det var rigtigt godt, da du kom her forbi.
Lige ned gennem midten.
Det kommer i fjernsynet.
Nej, det…
Vi kan ikke gøre noget, der er for pinligt.
Jeg går herover.
Farvel, coach.
Jeg er ikke med til alle løb.
Jeg er med til de fleste.
Jeg fløj til Schweiz, da han begyndte at løbe.
Jeg tænkte: "Jeg er fløjet hele vejen til Schweiz
for at se 19 sekunder. Hvad tænker jeg på?"
Min bror sagde: "Nej, du kom ikke bare
for at se 19 sekunder. Du kom for at yde følelsesmæssig støtte."
-Hej med jer. -Hej, mor.
Jeg mødte din mor!
Gjorde du?
Hvordan gik det?
Hun er sjov.
Hun er helt sin egen. Rart at tale med dig.
Antoinette sagde lige: "Du kender godt nok mange."
-Gør jeg? -Ja, du gør.
-Jeg har været i sporten i over 30 år. -Folk skal vide, at du er der.
-Du har været med længere. -Drop det der.
Drop det.
Min inderkreds betyder alt.
De tror, jeg kan blive den bedste. Det motiverer mig helt ekstremt.
-Jeg har savnet 200-meteren. -Så må du jo løbe en.
-Hej. -Hej. Den er jo iskold.
Hej, supermand.
-Hyg dig. -Tak.
Du godeste. Verdens hurtigste mand.
Jeg må trykke din hånd.
-Det er utroligt, mand. -Jeg tager et billede.
-Sådan. -En, to. Okay.
-Wow. -Er det fint?
Noah, min ven. Du smadrer dem.
-Jeg har billetter til på søndag. -Fedt!
Noah frygter ingen udfordring,
og han vil løfte sig op på et niveau,
hvor han rækker endnu længere ud end atletikken.
Den plads indtog Usain Bolt i omkring et årti.
Han får det til at se let ud.
Bolt tager triplen med 200 meter.
Jeg begyndte som 200-meterløber.
Men Carl Lewis gjorde begge dele og satte barren så højt.
Så jeg flyttede mit fokus
og var stadig lige så sulten.
Der er så mange ligheder mellem Zharnel og Bolt.
Ikke kun, fordi de begge to bliver trænet af Glenn Mills.
Jeg foretrækker hurtige fly. Jeg elsker alt med fart.
De er højere end de fleste af dem, de løber mod,
og de bygger løbet op på samme måde.
Hvis de løber tæt på en andens bane, løber de forbi dem.
Det gjorde Bolt, og det gør Zharnel også,
når han er i den her form.
Savner du flysimulatoren, når du er ude, Zharnel?
Ja, selvfølgelig.
ZHARNELS KÆRESTE
Hør her.
"Jeg glæder mig til at se dig igen." Som om det er et barn.
Velkommen til alle passagerer.
Velkommen ombord på American Airlines.
Vi er på vej ud ad startbanen, og snart er vi i luften…
Drømte du om at blive pilot?
Jeg har elsket fly siden highschool-tiden.
Sommetider fik vi ballade i fysik, fordi vi sad med penne eller blyanter
og legede, at de var fly.
Det blev skrevet i kontaktbogen. Mor var bange for fly, så hun sagde:
"Det bryder jeg mig altså ikke om."
Velkommen ombord.
Mit navn er kaptajn Hughes. Vi skal til St. Martin.
Det tager os 35 minutter at nå Juliana, og vi flyver i 5.800 meters højde.
Sid ned og spænd sikkerhedsselen.
Jeg har altid vidst, jeg ville blive hurtig, for jeg er meget målrettet.
Min mor har udklip fra St. Martin, hvor jeg løber med bare fødder.
Mor var husholderske, far var taxachauffør.
De havde ikke mange penge.
Da jeg fik mine første løbesko,
kunne jeg løbe lynhurtigt.
Zharnel Hughes.
NEW YORKS GRAND PRIX
Jeg var til mit første professionelle stævne som 19-årig.
Jeg løb mod Usain Bolt. Nemlig.
Jeg var starstruck, for han er mit idol og en sand legende.
Jeg måtte knibe mig selv i armen, for det hele var som en drøm.
Jeg tænkte: "Hvad skal jeg dog gøre?"
Jeg tændte for alle tænkelige turboer.
Jeg løb, som gjaldt det livet.
Det ser godt ud for Julian Forte,
som rykker på bane 3.
Dwyer på bane 4.
Men Bolt ender med at vinde knebent.
Usain vandt kun lige over mig.
Med få millisekunder.
Han sagde: "Hvad skete der lige, chef?"
Zharnel har et enormt potentiale.
Helt utrolig meget potentiale.
Hvis han tror lidt mere på sig selv,
kan han blive en af de bedste sprintere.
Han ender med at kæmpe om guldmedaljer hvert eneste år.
Første gang jeg skulle løbe i England, fik jeg ikke den varmeste modtagelse.
Jeg kunne næsten høre folk hviske:
"Hvem er han? Hvor er han fra?"
ATLETER FØDT I UDLANDET VÆKKER DEBAT OM "PLASTIK-BRITER"
Medierne kaldte mig "plastik-briten Zharnel Hughes".
Hvad er en "plastik-brite"?
Jeg anede faktisk ikke, hvad det betød.
Jeg ved det ikke. Hvad betyder det?
Falsk brite. Det er ikke sødt.
Nej, det er ikke sødt. Det er det ikke.
Anguilla er en britisk koloni. Det er der mange, der ikke ved.
STRID OM NATIONALITET
Vi sang den britiske nationalsang i skolen.
Jeg blev klassificeret som "plastik-brite",
som om jeg havde noget at bevise.
ANGUILLA-BRITE VIL GØRE KRITIKERNE TAVSE
Det var ærlig talt lidt klamt.
I Storbritannien er miljøet langt hårdere.
De er mere kritiske over for atleter, fordi atletik er så populær en sport.
Det svarer til måden, man i USA ser på basketball- og footballspillere.
Jeg har oplevet nogle svære perioder i min atletikkarriere.
Efter Tokyo gik min verden faktisk fuldstændig i stå.
OL I TOKYO 2020 100-METERFINALE
Mændenes 100-meterfinale ved OL.
Hvilken mand mejsler sit navn ind i sportens historie for altid?
Set.
Det var Zharnel Hughes fra Storbritannien, og han ved det.
Det er en katastrofe, hvis han bliver diskvalificeret.
Hvis du tyvstarter, ryger du ud.
Det skaber et voldsomt pres. I 100-meterløb
skal alting klappe, og det er en enorm udfordring,
især hvis du har tendens til at være anspændt
eller har tyvstartet før.
Hans jagt på olympisk historieskrivning er overstået,
og det skete på den værst tænkelige måde.
TYVSTART ZHARNEL HUGHES
Jeg følte mig som et spøgelse, som vender tilbage til landsbyen.
Jeg følte, at mit hjerte var blevet flået ud.
Jeg kunne ikke sove, da jeg kom tilbage.
Jeg sad bare i sengen og var helt traumatiseret.
Jeg følte, at jeg havde svigtet, og alt alting ramlede.
Når man oplever noget altødelæggende, er det svært
at komme tilbage året efter og forsøge at overvinde det.
Det sidder altid i baghovedet.
Man ved, at folk er klar over det, så det kræver enorm mental styrke
at sætte sig selv på spil for at råde bod på det.
Jeg tog det med ind i 2022-sæsonen,
fordi jeg stadig havde traumer over dét, der var sket i Tokyo.
Det handlede hele tiden om at få den bedst mulige start.
…nummer tre fra venstre. Og det var en tyvstart.
Heldigvis havde jeg nogle gode støtter, som hjalp mig med at komme videre.
EN DAG FØR LØBET
Du har nærmest ti armbånd.
Tolv.
Og dit Van Cleef mangler endda.
Ja, dit Van Cleef mangler! Det er det mest sindssyge.
Jeg skal ikke engang røre ved det håndled. Det har jeg slet ikke råd til.
Det koster alle de penge, jeg tjener i sæsonen.
Det er hele bonussen.
"Det er ikke Sha-Carri, det er Sha'Carri!"!
ZHARNELS AGENT
-Hun er så lav her. -Ja.
-Lillebitte. -Hun når kun hertil.
Så lille, men så højlydt.
Folk, der bor i London, har atletik i blodet.
For at skabe forventninger
skal man have to store navne.
Zharnel Hughes er braget ind på 100-meterscenen.
Han er også 200-meterløber og løber 200 i morgen.
Mange ser ham som Storbritanniens store sprinterhåb.
Han har lige slettet Linford Christie fra rekordbøgerne
i 100-meterløb.
Utroligt, ikke?
Se lige her.
Det her er for fedt.
Banen føles perfekt.
Zharnel er fra den britiske koloni Anguilla,
men vi ved stadig ikke, om briterne har taget ham til sig.
Nu får han chancen på 200 meter
mod den amerikanske 200 meter-rekordholder Noah Lyles.
-Verdensmester! -Smil!
Det er en video.
Hvis Zharnel kan vinde i London, på hjemmebane, over Noah Lyles,
så vil folk tage imod ham med åbne arme.
Det er min hjemmebane.
Min hjemmebane.
Tiden er inde. Nu er der ingen vej tilbage.
Nu skal vi tale om morgendagens Wanda Diamond League-stævne i London,
nemlig London Athletic Meet.
Før vi præsenterer atleterne, kan vi fortælle jer,
at stævnet netop er blevet fuldstændig udsolgt.
Alle 50.000 billetter er væk.
Det gør det til verdens største enkeltdagsbegivenhed inden for atletik.
Noah, hvad tror du, det kræver at vinde 200-meteren i morgen?
Den tid, jeg løber i.
Har du løbet her før?
Nej.
Hvad tænker du om 50.000 tilskuere, der godt kan larme?
Det er da fint.
Det næste spørgsmål får måske Zharnel til at rødme.
Kan du sætte et par ord på Zharnels løb i New York og hans tid?
For mig er han bare endnu en, jeg skal løbe imod.
Sådan er det.
-Har Zharnel altid været en kandidat? -Nej.
-Men det er han nu? -Ja.
Det er det eneste, der tæller.
Endnu en, jeg skal slå.
Noah taler.
Jeg er ikke typen, der taler.
Jeg vil hellere møde op og vise, at jeg også er klar.
Jeg sad fuldstændig roligt.
Der var lang tid til løbet, men jeg var klar.
Jeg er ikke bange for ham.
Jeg kan se ham i øjnene og sige: "Jeg er ikke bange for dig."
Du er muligvis verdens bedste lige nu,
men når jeg stiller op og har forberedt mig optimalt,
så giver jeg den fuld gas. Det er min indstilling til atletik.
Har du også kig på den britiske rekord på 200-meteren, Zharnel?
Er det et erklæret mål for i morgen?
Det er da et mål. Hvis det sker i morgen, så fint.
-Hvad lyder den britiske rekord på? -19,94.
Den kan vi sagtens tage.
Hvorfor er du så beskeden?
Hvis du ikke optræder som en alfahan, er atletik ikke noget for dig.
Når du skal løbe, skal du tro fuldt og fast på,
at du vinder hver gang.
Uanset om du starter dårligt
eller slutter dårligt af. Uanset hvad.
Det kan jeg se i folks øjne.
DAGEN FOR LØBET
Velkommen til London
og det sidste Diamond League-stævne før VM i Budapest.
Det bedst besøgte enkeltdagsstævne i verden de seneste fire-fem år.
Med 50.000 tilskuere og udsolgt på London Stadium.
Det bliver en stor dag.
MÆNDENES 200-METERFINALE
Den britiske mester Zharnel Hughes er i sit livs form.
Kan han finde vejen til sejr
mod den dobbelte verdensmester Noah Lyles?
Når vi sidder og venter, kan man mærke folks egoer.
Det er meget anspændt.
Man skal være klar, for alle giver deres bedste.
Jeg har det fint med at løbe 200 mod ham,
selvom han er dobbelt verdensmester på 200 meter.
Det er spændende. Jeg vil gerne måle mig mod de bedste.
Jeg har gjort alt, hvad jeg kunne, for at være klar til det her.
Jeg må bare stole på min krop.
Træd frem, de herrer.
De største atletikfans i Europa bor alle i Storbritannien.
På den helt store scene løber adrenalinen nærmest løbsk.
Jeg vil gerne slå den britiske rekord foran 50.000 tilskuere.
Det ville være mindeværdigt at gøre det på hjemmebane.
Alles øjne hviler på Hughes på bane 7. Britisk mester og uddannet pilot.
Jeg er den tavse type, men når jeg står klar på startlinjen,
er jeg dødsens farlig.
Og Noah Lyles på bane 6.
Han virkede en smule pirrelig på pressemødet.
Så er det showtime.
Jeg sørgede for ikke at blive gejlet for meget op.
"Bevar fatningen."
Jeg sagde til mig selv: "Du er også klar."
På pladserne.
Nu er det alt eller intet.
Jeg tænder for den mentale kontakt.
Set.
Øjeblikket er skabt til mig.
Noah Lyles på bane 6!
Er han i stand til at vinde over denne mand?
Han skal slå Hughes, som er en højere løber.
Zharnel Hughes er i sit livs form.
Kom nu.
Det her bliver utrolig tæt!
Hughes og Lyles kæmper!
Men Lyles trækker fra!
Verdensmesteren vinder igen!
I vindertiden 19,46!
Den hurtigste tid i verden i år.
Wow.
Jeg er så stolt af dig.
Coach!
200-meteren er min. Hun er min hustru.
Hende giver jeg ikke slip på.
Løbet i dag var en advarsel til alle andre.
Måske faldt den britiske rekord.
Tiden, der skulle slås, var 19,94.
19,73, og britisk rekord til Zharnel Hughes!
John Regis' rekord på 19,94 er endelig faldet.
Jeg er så glad!
Jeg gjorde det lige her, mand!
For øjnene af jer. Tusind tak, fordi I kom.
Jeg elsker jer. Jeg er helt overvældet.
Her er en check for den britiske rekord. Du går hjem med 5.000 dollar ekstra.
Indehaveren af den nye britiske rekord: Zharnel Hughes!
Sådan!
Jeg fortalte Zharnel, at vi nok skulle slå den britiske rekord.
Og han smadrede den.
Som jeg regnede med.
Får jeg ti procent?
Helt klart.
-Godt løbet. -I lige måde. Vi ses i morgen.
Det kan du tro. Vi skal skam nok ses i morgen.
Han vandt løbet. Jeg ville gerne have været tættere på.
Men jeg slog den britiske rekord på hjemmebane.
Nu er jeg endnu mere opsat på at vinde VM.
Det skal nok komme.
Jeg vil bare gerne se,
hvor langt jeg kan presse mig selv.
Jeg vil bare holde den kurs, jeg har sat mod toppen.
Næste stop, Budapest.
Verdensmesterskabet!
Næste stop, at vinde the double.
-Ja. -Nemlig.
Tungt er det hoved, der bærer kronen.
Det er nemmere at vinde som undertippet,
fordi man slipper for forventningerne.
Men når forventningspresset kommer, ændres atmosfæren fuldstændig.
Jeg bliver lige så glad for en double som for en ny verdensrekord.
-Sådan er det bare. -Ja.
Det er årets mission, efter min mening.
Og efter hans.
Man er nødt til at have begge ben på jorden.
Jeg synes, at teamet arbejder hårdt for at sikre,
at hans hoved er stærkt nok til at bære kronen.
Jeg har store ambitioner om at blive den bedste til alt, jeg elsker.
Ambitionen om ikke bare at forstå sporten,
men også forandre den. Det har jeg i mig.
Jeg elsker den her sport, men den må ikke stå i stampe.
Jeg vil ud til horisonten, så jeg kan se, hvad der er på den anden side.
I NÆSTE AFSNIT
Tiden er inde.
Vind eller forsvind.
Der er meget på spil.
Man kvalificerer sig til VM gennem de nationale mesterskaber.
-Vejen til Budapest. -Ja, lige dér.
Hvis du ikke kvalificerer dig her, kommer du ikke med til VM,
den helt store fest.
Der er ikke plads til fejl.
Jeg skal vise verden, at jeg er den bedste.
Alle vil yde deres bedste.
Når først dagen kommer, er det alvor for os alle sammen.
Nu er der dømt krig.
Hun har aldrig kvalificeret sig til 100-meterholdet.
Intet er garanteret. Man får kun ét forsøg.
Tekster af: Martin Schiær